Rudbārži
Šis raksts ir par apdzīvotu vietu Rudbāržu pagastā. Par citām jēdziena Rudbārži nozīmēm skatīt nozīmju atdalīšanas lapu. Rudbārži ir ciems Kuldīgas novada Rudbāržu pagastā, pagasta centrs. Izvietojies pagasta vidienē pie autoceļa A9 47 km no novada centra Kuldīgas un 156 km no Rīgas. Rudbāržos atrodas pagasta pārvalde, Oskara Kalpaka Rudbāržu pamatskola, kultūras nams, bibliotēka, veselības aprūpes punkts, luterāņu baznīca.